Diari Oficial de la Generalitat Valenciana


Sumari del DOGV 9986, del 18-11-2024 (2024/11604)

RESOLUCIÓ de 13 de novembre de 2024, de la Secretaria Autonòmica de Cultura, per la qual es regula i concedix una subvenció directa a l’Associació Payasospital, per a l’exercici 2024, destinada a la contribució als gastos de funcionament de l’associació.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9986

Data del DOGV
:   18-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11864

CVE
:   MDDF-R-1267-31228

Data del document
:   13-11-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Correcció d'errades

 Descriptors 

:   * ajuda pública
    * associació

La Llei 8/2023, de 27 de desembre, de pressupostos de la Generalitat per a l’exercici pressupostari 2024, preveu amb càrrec al programa 453A00, Promoció i activitat cultural i escènica, centre gestor X19588907, línia de subvenció S0074, amb la denominació «Subvenció nominativa a l’Associació Payasospital», amb una dotació de 50.000 euros, a manera de concessió directa de l’article 168.1.A de la Llei 1/2015, de 6 de febrer, d’hisenda pública, del sector públic instrumental i de subvencions, i assenyala com la seua finalitat la contribució als gastos de funcionament de l’associació.

La línia de subvenció S0074 es troba inclosa en el Pla estratègic de subvencions de la Vicepresidència Primera i Conselleria de Cultura i Esport, per al període 2024-2026, aprovat per la Resolució de 12 de febrer de 2024, del vicepresident primer i conseller de Cultura i Esport, inclosa en el programa 453A00 i vinculada a l’objectiu estratègic de fomentar la presència d’associacions, fundacions i entitats en la vida cultural, com a mitjà per a millorar la participació i accés a la cultura i la formació dels seus agents.

L’article 22 de la Llei 38/2003, de 17 de novembre, general de subvencions, establix en l’apartat 2.a la possibilitat de concedir, de manera directa, les subvencions que es preveuen nominativament en els pressupostos generals de l’Estat, de les comunitats autònomes o de les entitats locals, en els termes que s’arrepleguen en els convenis i en la normativa reguladora d’estes subvencions.

D’altra banda, l’article 168.1.A de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, establix que podran concedir-se de manera directa, mitjançant una resolució, les subvencions previstes nominativament en la Llei de pressupostos de la Generalitat; s’entenen així les que l’objecte, la dotació pressupostària i el destinatari de les quals figuren inequívocament en els seus annexos.

En este sentit, la lletra d de l’apartat 4 de l’article 160 de la mencionada Llei 1/2015 disposa que les persones titulars de les conselleries seran les competents per a la concessió de les subvencions nominatives, i l’apartat 5 de l’article mencionat determina que l’exercici d’esta competència podrà ser delegat.

D’esta manera, la Resolució de 13 d’abril de 2022, del conseller d’Educació, Cultura i Esport, sobre la delegació de competències en determinats òrgans, preveu la delegació a la persona titular de la Secretaria Autonòmica de Cultura i Esport les resolucions de concessió de subvencions de manera directa, que corresponguen al seu àmbit competencial, a què es referixen els articles 22.2 i 28 de la Llei 38/2003, de 17 de novembre, general de subvencions, i l’article 168 de la Llei 1/2015, de 6 de febrer, de la Generalitat, del sector públic instrumental i de subvencions.

La Conselleria d’Educació, Cultura, Universitats i Ocupació és el departament del Consell al qual, en virtut del que disposa l’article 7 del Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries i les seues atribucions, li corresponen les competències en matèria de cultura, promoció cultural i patrimoni cultural.

L’Associació Payasospital és una entitat sense ànim de lucre declarada d’utilitat pública, que en atenció al seu objecte social revertix tots els seus recursos en la cura emocional de les persones, especialment xiquets, xiquetes i adolescents, ateses en centres sanitaris, sociosanitaris, residencials i/o en hospitalització domiciliària per a millorar la seua qualitat de vida, així com la d’altres col·lectius afectats indirectament per la malaltia, com són els seus familiars i/o acompanyants, els equips sanitaris i sociosanitaris assistencials; la promoció, organització i gestió de programes d’intervenció de pallassos i pallasses professionals dirigits especialment a l’atenció pediàtrica i de l’adolescent, així com a l’edat adulta i a l’atenció geriàtrica dins dels mateixos centres sanitaris, sociosanitaris, educatius, residencials i/o en hospitalització domiciliària sempre amb l’aquiescència dels/de les responsables corresponents, la desdramatització de l’entorn sanitari o sociosanitari amb l’oferiment de moments de distracció i joc teatral a través de l’humor, el riure i la fantasia, per a demostrar que poden ser part integrant del procés de curació i recuperació dels pacients, així com del seu acompanyament en el tram final del cicle de la vida; la facilitació de la comunicació de la persona hospitalitzada amb el seu entorn, amb la utilització del riure com a estímul alliberador de tensions, per a ajudar-lo a acceptar la seua pròpia hospitalització i a col·laborar amb les teràpies que requerix; la devolució al pacient pediàtric de la seua condició de xiquet o xiqueta, ajudant els seus familiars i el personal sanitari a no tractar-lo exclusivament com a pacient; el suport als equips sanitaris i sociosanitari durant la prestació assistencial en l’administració de tractaments i altres actes mèdics, així com la contribució a la humanització de l’atenció sanitària, i la promoció de la cultura, concretament de l’art del clown, com a ferramenta per a fomentar la inclusió social, proporcionar alleujament emocional i millorar la qualitat de vida de persones pertanyents a col·lectius vulnerables, que es troben en els centres sanitaris i sociosanitaris.

S’ha aplicat el que disposa el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques. Les subvencions que es concedixen en esta resolució no necessiten la notificació abans mencionada, per no reunir els requisits de l’article 107 del Tractat de funcionament de la Unió Europea; en concret, per no suposar cap avantatge econòmic, ja que l’entitat a la qual va dirigida la subvenció no exercix una activitat econòmica que puga oferir béns o servicis en el mercat, i per això, no hi ha possibilitat de falsejament de la competència que afecte els intercanvis comercials entre estats membres.

Per tot això, seguits els tràmits que s’arrepleguen en l’article 168.1.A de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, d’acord amb el que establix la Llei 8/2023, de 27 de desembre, de pressupostos de la Generalitat per a 2024, i en virtut de les competències atribuïdes a la Conselleria d’Educació, Cultura, Universitats i Ocupació en l’article 7 del Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries i les seues atribucions, i de la delegació continguda en el resolc primer, apartat 2, de la Resolució de 13 d’abril de 2022, del conseller d’Educació, Cultura i Esport, sobre delegació de competències en determinats òrgans,

RESOLC

*Primer. Objecte*

La present resolució té per objecte regular la concessió directa de la subvenció destinada a l’Associació Payasospital prevista en la Llei 8/2023, de 27 de desembre, de pressupostos de la Generalitat per a l’exercici 2024, per a la contribució als gastos de funcionament de l’Associació.

*Segon. Raons d’interés públic que concorren en la seua concessió*

La possibilitat de concedir una subvenció, de caràcter nominatiu, a l’Associació Payasospital, està prevista en l’article 22.2.a de la Llei 38/2003, de 17 de novembre, general de subvencions, i en l’article 168.1.A de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i així està prevista de manera expressa en el pressupost de la Generalitat per a 2024, en la secció 18, servici 02, centre gestor 01, i programa 453.A00, la línia de subvenció S0074, amb la denominació Associació Payasospital, i amb una dotació de 50.000 euros, tenint com a descripció i finalitat la contribució als gastos de funcionament de l’Associació. La subvenció regulada en esta resolució té caràcter singular, derivat del caràcter excepcional i únic de l’entitat sol·licitant i atés l’objectiu de la Generalitat de fomentar la presència d’associacions, fundacions i entitats en la vida cultural com a mitjà per a millorar la participació i accés a la cultura i la formació dels seus agents, segons les determinacions expressament previstes per la Llei 8/2023, de 27 de desembre, de pressupostos de la Generalitat per a l’exercici 2024.

*Tercer. Entitat beneficiària*

L’entitat beneficiària és l’Associació Payasospital, una associació sense ànim de lucre declarada d’utilitat pública, amb personalitat jurídica i plena capacitat d’actuar per a administrar i disposar dels seus béns per al compliment dels fins.

*Quart. Activitat i gastos subvencionables*

1. L’import de l’ajuda serà com a màxim de 50.000 euros i anirà destinat als gastos i activitats directament relacionades amb la contribució als gastos de funcionament de l’Associació, segons la fitxa pressupostària.

2. L’Associació Payasospital presenta amb data 03/09/2024 la memòria d’activitats que s’han de subvencionar com a part del funcionament de l’Associació, el projecte «Somriures per a xiquets i xiquetes hospitalitzats a la Comunitat Valenciana 2024». Entre les activitats consignades en la memòria presentada es troba la visita amb intervenció de pallassos dels servicis hospitalaris següents: sala d’espera de Consultes Externes, Aula Pedagògica, UCI Pediàtrica i Neonatal, Lactants, Nounats, Escolars Pediàtrics i Unitat d’Oncohematologia de l’Hospital Clínic Universitari de València; Hospital de Dia, Consultes Externes de Pediatria, Oncologia Pediàtrica, Cirurgia Pediàtrica, Lactants i Escolars Pediàtrics, Aula Pedagògica, Unitat d’Hospitalització Domiciliària de l’Hospital Universitari i Politècnic La Fe de València; Consultes Externes de Pediatria, Urgències Pediàtriques, Unitat d’Escolars, Lactants i Aula Pedagògica de l’Hospital Universitari Doctor Peset de València; Pediatria (Escolars i Lactants), sales d’espera de Consultes Externes de Pediatria, Urgències Pediàtriques, Maternitat, Hospital de Dia d’adults i Oncologia d’adults de l’Hospital de Sagunt; Urgències de Pediatria, Consultes Externes, Escolars Pediàtrics, Lactants, Oncologia, Hospital de Dia d’Oncologia, Aula Pedagògica, Unitat de Cirurgia Sense Ingrés (UCSI), UCI Pediàtrica, Quiròfans i Unitat d’Hospitalització a domicili de l’Hospital General Universitari d’Alacant; Escolars, Lactants, Consultes Externes de Pediatria i Urgències Pediàtriques de l’Hospital General Universitari d’Elx; Lactants, Escolars Pediàtrics, Hospital de Dia, Consultes Externes de Pediatria i d’Oftalmologia, Urgències Pediàtriques i Unitat de Trastorns Alimentaris (UTA) de l’Hospital Universitari Sant Joan d’Alacant; Servici de Pediatria (Escolars i Lactants), sales d’espera de Consultes Externes de Pediatria i Urgències Pediàtriques de l’Hospital Públic Mare de Déu dels Lliris d’Alcoi; Unitat d’Escolars, Lactants, Aula Pedagògica, Consultes Externes de Pediatria, Unitat de Vigilància Intensiva Neonatal i Pediàtrica (UCINP), Hospital de Dia de Pediatria i Urgències de Pediatria de l’Hospital General Universitari de Castelló; Escolars, Lactants, Nounats, Consultes Externes, Consultes de Radiologia i Urgències de Pediatria de l’Hospital Universitari de La Plana.

3. Els gastos de l’Associació Payasospital que seran atesos d’acord amb la present resolució respondran de manera indubtable als fins d’esta i a les activitats directament relacionades amb la consecució d’estos fins.

4. Es consideren gastos subvencionables els que duga a terme l’Associació Payasospital necessaris per a la realització de les activitats culturals que, encara que estiguen incloses en la memòria presentada en data 03/09/2024, es troben directament relacionades amb la contribució als gastos de funcionament de l’Associació, segons la finalitat prevista en la fitxa pressupostària mencionada, i que es realitzen i efectivament es paguen entre l’1 de gener de 2024 i el 31 de desembre 2024.

5. Se subvencionaran els gastos que resulten necessaris per a l’execució de l’activitat subvencionada, que en tot cas, haurà de reunir els requisits disposats en el paràgraf anterior, sempre que estiguen relacionats directament amb esta i siguen indispensables per a la seua adequada preparació o execució.

6. Entre els gastos subvencionables només cal incloure els que de manera indubtable responguen a la naturalesa de l’activitat subvencionada, arreplegats en la memòria «Somriures per a xiquets i xiquetes hospitalitzats a la Comunitat Valenciana 2024», d’acord amb l’article 31.1 de la Llei 38/2003, de 17 de novembre, general de subvencions, tenint present els fins de l’entitat, consistents, d’acord amb l’article 3 dels seus estatuts, a cuidar la salut emocional de les persones, especialment xiquets, xiquetes i adolescents atesos en centres sanitaris, sociosanitaris, residencials i/o en hospitalització domiciliària per a millorar la seua qualitat de vida, així com la d’altres col·lectius afectats indirectament per la malaltia, com són els seus familiars i/o acompanyants, els equips sanitaris i sociosanitaris assistencials; promoure, organitzar i gestionar programes d’intervenció amb pallassos i pallasses professionals dirigits especialment a l’atenció pediàtrica i de l’adolescent, així com a l’edat adulta i a l’atenció geriàtrica dins dels mateixos centres sanitaris, sociosanitaris, educatius, residencials i/o en hospitalització domiciliària, sempre amb l’aquiescència dels/de les responsables corresponents; desdramatitzar l’entorn sanitari o sociosanitari oferint moments de distracció i joc teatral a través de l’humor, el riure i la fantasia, per a demostrar que poden ser part integrant del procés de curació i recuperació dels pacients, així com del seu acompanyament en el tram final del cicle de la vida; facilitar la comunicació de la persona hospitalitzada amb el seu entorn, utilitzant el riure com a estímul alliberador de tensions, per a ajudar-lo a acceptar la seua pròpia hospitalització i a col·laborar amb les teràpies necessàries; retornar al pacient pediàtric la seua condició de xiquet o xiqueta i ajudar els seus familiars i el personal sanitari a no tractar-lo exclusivament com a pacient; donar suport als equips sanitaris i sociosanitaris durant la prestació assistencial en l’administració de tractaments i altres actes mèdics, així com la contribució a la humanització de l’atenció sanitària, i promoure la cultura, concretament de l’art del clown, com a ferramenta per a fomentar la inclusió social, proporcionar alleujament emocional i millorar la qualitat de vida de persones pertanyents a col·lectius vulnerables, que es troben en els centres sanitaris i sociosanitaris. És per això que no cal incloure com a subvencionables els corresponents a l’activitat o funcionament general de l’entitat beneficiària.

7. D’acord amb l’article 31.3 de la Llei 38/2003, de 17 de novembre, general de subvencions, quan l’import del gasto subvencionable supere les quanties establides en la legislació de contractació del sector públic vigent per al contracte menor, el beneficiari haurà de sol·licitar com a mínim tres ofertes de diferents proveïdors, amb caràcter previ a la contracció del compromís per a l’obra, la prestació del servici o l’entrega del bé, llevat que, per les seues característiques especials, no hi haja en el mercat un nombre suficient d’entitats que els duguen a terme, presten o subministren, o llevat que el gasto s’haja efectuat amb anterioritat a la subvenció. L’elecció entre les ofertes presentades, que s’hauran d’aportar en la justificació o, si és el cas, en la sol·licitud de subvenció, es durà a terme d’acord amb criteris d’eficiència i economia, i l’elecció s’haurà de justificar expressament en una memòria quan no recaiga en la proposta econòmica més avantatjosa.

8. D’acord amb el que disposa l’article 31 de la Llei 38/2003, de 17 de novembre, general de subvencions, el cost d’adquisició dels gastos subvencionables haurà de ser d’acord ambl valor de mercat. Si és el cas, l’òrgan gestor podrà fer la comprovació del valor del mercat amb els mitjans assenyalats en l’article 170 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

9. Seran subvencionables en concepte de costos indirectes els gastos de funcionament corresponents a l’activitat general de l’entitat beneficiària que hagen sigut necessaris per a la consecució de l’objecte de la subvenció, sempre que estos gastos puguen ser clarament individualitzats i determinats. A este efecte, l’entitat beneficiària haurà d’aportar, juntament amb la documentació requerida per a la justificació de la subvenció, un informe tècnic (estudi econòmic) identificatiu i justificatiu dels gastos que entenga subvencionables com a costos indirectes. Únicament es podrà imputar a este concepte de gasto un màxim del 20 % de la subvenció concedida.

10. No seran subvencionables:

a) Gastos per a l’adquisició de béns inventariables (equipament informàtic, mobiliari, equips d’impressió, o anàlegs).

b) Gastos de garantia bancària.

c) Interessos deutors dels comptes bancaris.

d) Interessos, recàrrecs i sancions administratives i penals.

e) Gastos derivats de procediments judicials i administratius.

f) Gastos de l’entitat subvencionada en concepte de dietes, restauració o desplaçaments.

11. Els gastos financers, els gastos notarials i registrals i els gastos pericials per a realitzar el projecte subvencionat són subvencionables si estan directament relacionats amb l’activitat subvencionada i són indispensables per a la preparació o l’execució adequades d’esta.

12. Els tributs són gastos subvencionables quan el beneficiari de la subvenció els abona efectivament. En cap cas es consideren gastos subvencionables els impostos indirectes quan siguen susceptibles de recuperació o compensació ni els impostos personals sobre la renda.

*Quint. Crèdit pressupostari i quantia de la subvenció*

L’import màxim concedible de la subvenció s’establix en 50.000 euros. Este import s’abonarà amb càrrec al capítol 4 de la línia de subvenció S0074, aplicació pressupostària U3690.19.67.222W66, de l’estat de gastos del pressupost de la Generalitat per a l’exercici 2024.

*Sext. Òrgan gestor*

Correspon la tramitació i la gestió de la subvenció a la Direcció General de Cultura de la Conselleria d’Educació, Cultura, Universitats i Ocupació, de conformitat amb el que es disposa en la Resolució de 13 d’abril de 2022, del conseller d’Educació, Cultura i Esport, sobre delegació de competències en determinats òrgans.

*Sèptim. Procediment*

1. La present resolució haurà de ser publicada en el *Diari Oficial de la Generalitat Valenciana*  i l’entitat beneficiària haurà de manifestar, en el termini de deu dies hàbils a partir de l’endemà de la publicació, la seua conformitat amb la concessió de la subvenció i amb les bases reguladores d’esta, d’acord amb el formulari normalitzat «Model de conformitat de la subvenció de concessió directa».

2. El formulari normalitzat «Model de conformitat de la subvenció de concessió directa», degudament omplit en tots els seus apartats i firmat per la persona que exercisca l’apoderament o representació legal de l’entitat beneficiària, es presentarà telemàticament a través del procediment «Línies de subvenció nominatives per a la promoció de l’activitat cultural.

Direcció General de Cultura», mitjançant l’enllaç següent:

<https://www.gva.es/va/inicio/procedimientos?id_proc=97834>

o mitjançant els mitjans previstos en l’apartat 4 de l’article 16 de la Llei 39/2015, d’1 d’octubre, del procediment administratiu comú de les administracions públiques, que resulten vàlids per als subjectes obligats a relacionar-se electrònicament amb les administracions públiques, segons l’article 14.2, lletres a, c i d.

3. De conformitat amb el que es disposa en l’article 68 de la Llei 39/2015, d’1 d’octubre, del procediment administratiu comú de les administracions públiques, si el document de conformitat s’ha omplit de manera incompleta o no s’han aportat els documents exigits per esta resolució, es requerirà a l’entitat beneficiària perquè, en el termini de deu dies hàbils, esmene la falta o acompanye els documents preceptius amb la indicació que, si no ho fa, se li tindrà per desistida de la seua petició, quedarà sense efecte la concessió de la subvenció i, per tant, es perdrà el dret a la percepció, amb una resolució prèvia que haurà de ser dictada en els termes previstos en l’article 21 de la llei mencionada. No obstant això, de conformitat amb el que es disposa en l’article 73 de la Llei 39/2015, d’1 d’octubre, del procediment administratiu comú de les administracions públiques, s’admetrà l’actuació de l’interessat i produirà efectes legals si es produïra abans o dins del dia que es notifique la resolució en la qual es tinga per transcorregut el termini.

*Octau. Obligacions de l’entitat beneficiària*

1. L’entitat beneficiària d’esta subvenció quedarà subjecta a les obligacions generals derivades de la normativa vigent sobre ajudes o subvencions públiques i, en particular, a les quals fa referència l’article 14 de la Llei 38/2003, de 17 de novembre, general de subvencions.

2. L’entitat beneficiària estarà obligada a efectuar les activitats subvencionades en els termes d’esta resolució i a justificar la seua realització en els terminis establits.

3. En particular, estarà obligada a:

A. Comunicar a la Direcció General de Cultura de la Conselleria d’Educació, Cultura, Universitats i Ocupació la concessió d’altres subvencions, ajudes, ingressos o recursos procedents de qualssevol administracions o ens públics o privats i concedits per a la mateixa finalitat prevista en esta resolució. Esta comunicació s’haurà de fer tan prompte com es conega, i, en tot cas, amb anterioritat a la justificació de l’aplicació donada als fons percebuts.

B. Sotmetre’s a la normativa sobre supervisió, seguiment i control de subvencions, així com facilitar tota la informació requerida per l’òrgan gestor de la subvenció i tolerar qualssevol actuacions de comprovació i control financer que puguen realitzar els òrgans de control competents.

C. Conservar els documents justificatius de l’aplicació dels fons percebuts, inclosos els documents electrònics, mentres puguen ser objecte de les actuacions de comprovació i control.

D. Disposar dels llibres comptables, els registres diligenciats i altres documents auditats degudament, en els termes que exigix la legislació mercantil i sectorial aplicable, així com tots els estats comptables i els registres específics exigibles, amb la finalitat de garantir l’exercici adequat de les facultats de comprovació i control.

E. Acreditar no incórrer en les prohibicions per a obtindre la condició de beneficiari, establides en l’article 13 de la Llei 38/2003, de 17 de novembre, general de subvencions, i no ser deutor de la Generalitat per reintegrament de subvencions segons el que es preveu en l’article 25 del Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions, així com trobar-se al corrent en el compliment de les obligacions tributàries i davant de la Seguretat Social, d’acord amb el que es preveu en l’article 14 de la Llei 38/2003, general de subvencions.

F. Procedir al reintegrament dels fons percebuts en els supòsits previstos en l’article 37 de la Llei 38/2003, de 17 de novembre, general de subvencions, i d’acord amb el que s’establix en l’article 172 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

G. En el cas que alguna de les factures incloses en la justificació siga d’import igual o superior a 15.000,00 euros (IVA exclòs), el beneficiari haurà d’acreditar, amb caràcter previ a la contracció del compromís per a prestar el servici o subministrament, que ha sol·licitat com a mínim tres ofertes de proveïdors, excepte que per les seues característiques especials no hi haja en el mercat un nombre suficient d’entitats que els realitzen, presten o subministren, o llevat que el gasto s’haja realitzat amb anterioritat a la subvenció. L’elecció entre les ofertes presentades, que s’hauran d’aportar en la justificació, s’haurà de fer d’acord amb els criteris d’eficiència i economia, i haurà de justificar-se expressament en una memòria l’elecció quan no recaiga en la proposta econòmica més avantatjosa.

H. Assumir totes les responsabilitats que es deriven de l’activitat subvencionada com a titular i promotor d’esta, inclòs el finançament total dels costos, així com els possibles excessos respecte del pressupost plantejat.

I. En compliment de la Llei 19/2013, de 9 de desembre, de transparència, accés a la informació pública i bon govern; la Llei 1/2022, de 13 d’abril, de transparència i bon govern de la Comunitat Valenciana, i l’article 18 de la Llei 38/2003, de 17 de novembre, general de subvencions, els subjectes beneficiaris de la subvenció han de complir les obligacions de transparència següents:

I1. Adoptar les mesures de difusió que s’inclouen en l’apartat 4 de l’article 18 de la Llei 38/2003, que establix que els beneficiaris hauran de donar la publicitat adequada del caràcter públic del finançament de les activitats objecte de subvenció. Estes mesures podran consistir a incloure la imatge institucional de l’entitat concedent, així com llegendes relatives al finançament públic en cartells, plaques commemoratives, materials impresos, mitjans electrònics o audiovisuals, o bé en mencions fetes en mitjans de comunicació. En este sentit, tot el material gràfic i audiovisual publicitari que es realitze (cartells, fullets, pancartes, DVD, CD, i la resta de documentació i material utilitzat) indicarà que l’activitat subvencionada es realitza en col·laboració amb la Conselleria d’Educació, Cultura, Universitats i Ocupació, i les inclusions o mencions que es realitzen en les pàgines web oficials per a donar repercussió a les activitats incorporaran, si correspon, el logotip que la Generalitat Valenciana facilite. Respecte de les campanyes de publicitat que es duguen a terme, s’haurà de respectar el que establix la Llei 12/2018, de 24 de maig, de la Generalitat, de publicitat institucional per a l’interés ciutadà i la concepció col·lectiva de les infraestructures públiques.

I2. Les entitats privades han de complir les obligacions de publicitat activa que estan arreplegades en el capítol II del títol I de la Llei 19/2013, de 9 de desembre, de transparència, accés a la informació pública i bon govern, quan:

a. Perceben durant el període d’un any ajudes o subvencions públiques en una quantia superior a 100.000 euros.

b. Perceben durant el període d’un any natural ajudes o subvencions de les entitats públiques de la Comunitat Valenciana que s’arrepleguen en l’article 3 de la Llei 1/2022, de 13 d’abril, de transparència i bon govern de la Comunitat Valenciana, en una quantia superior a 50.000 euros.

c. Les ajudes o les subvencions percebudes representen almenys el 40 % del total dels seus ingressos anuals, sempre que arriben, com a mínim, a la quantitat de 5.000 euros.

En concret, hauran de publicar en els termes previstos en els principis generals de l’article 5 de la Llei 19/2013, de 9 de desembre, de transparència, accés a la informació pública i bon govern, la informació institucional i organitzativa de l’article 6 i l’econòmica i pressupostària de l’article 8 d’esta. Esta publicació es realitzarà a través de la pàgina web de l’entitat, o bé a través de la plataforma TEP – Transparència Entitats Privades, de GVA Oberta, a la qual es pot accedir mitjançant l’enllaç: <https://gvaoberta.gva.es/va/tep>

Esta informació s’ha de publicar a partir de l’any següent a aquell en què s’hagen superat els llindars establits i s’ha de mantindre publicada durant, almenys, quatre anys naturals.

I3. Les entitats o persones beneficiàries de subvencions estan obligades a subministrar a l’entitat concedent, amb requeriment previ, tota la informació que siga necessària per al compliment de les obligacions previstes en la llei de transparència que esta requerisca. Una vegada transcorregut el termini conferit en el requeriment sense que s’haja atés, l’òrgan que haja realitzat el requeriment podrà acordar, amb un advertiment i una audiència previs a l’interessat, la imposició de multes coercitives en els termes que preveu l’article 5 de la Llei 1/2022, de 13 d’abril, de transparència i bon govern de la Comunitat Valenciana.

I4. Els nous conjunts de dades que es generen per la formalització i el desenrotllament de les subvencions atorgades per l’Administració de la Generalitat s’han de disposar, sempre que siga possible, com a conjunt de dades obertes.

4. L’incompliment de les obligacions anteriors produirà la pèrdua del dret al cobrament total o parcial de la subvenció atorgada, i tindrà a conseqüència la minoració de la subvenció o, si és el cas, el reintegrament de les quantitats percebudes. Tot això, sense perjuí, si és el cas, de l’exigència de responsabilitats que puguen correspondre d’acord amb la legislació vigent.

*Nové. Justificació de la subvenció*

1. La justificació de la subvenció concedida es realitzarà d’acord amb l’article 75 del Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions. L’entitat beneficiària haurà de presentar l’adequada justificació de la subvenció de la realització de l’activitat, del compliment de les condicions imposades i de la consecució dels objectius previstos en l’acte de concessió de la subvenció.

2. Seran activitats subvencionables les que s’executen entre l’1 de gener i el 31 de desembre de 2024 i, en relació amb la justificació dels gastos, les entitats beneficiàries estaran obligades a justificar la realització de totes les activitats que han sigut objecte de subvenció, així com a acreditar tots els gastos produïts. En relació amb la justificació d’activitats realitzades per l’entitat beneficiària amb anterioritat a la publicació de la present resolució, hauran d’acceptar l’ajuda concedida amb caràcter previ a la seua justificació.

3. La justificació de la subvenció concedida haurà de contindre la documentació següent:

Memòria tècnica i descriptiva de l’execució de les activitats subvencionades acompanyada de memòria econòmica justificativa del cost de les activitats realitzades. Esta memòria haurà de permetre conéixer el nombre de persones intervinents en les actuacions que cal subvencionar, les activitats realitzades i la data de la seua execució, el grau de compliment dels objectius proposats, els materials i la metodologia utilitzats, l’enllaç a la pàgina web en què es troba publicada o difosa l’activitat realitzada i qualssevol altres dades que es consideren rellevants. La memòria contindrà i/o vindrà acompanyada per:

a) Relació detallada dels gastos ocasionats per les activitats objecte de subvenció amb identificació del creditor, concepte de gasto i la seua correspondència amb l’activitat subvencionada, l’import i la data d’emissió i relació detallada dels documents de pagament dels gastos realitzats, segons model normalitzat.

b) Factures o documents de valor probatori equivalent, acreditatius dels gastos incorporats en la relació anterior que hauran de reunir els requisits del Reial decret 1619/2012, de 30 de novembre, pel qual s’aprova el reglament pel qual es regulen les obligacions de facturació. En tot cas, haurà de figurar: número i, si és el cas, sèrie; data d’expedició; data d’operació, si és distinta de la d’expedició; NIF i nom i cognoms, raó o denominació social de l’expedidor i del destinatari de les operacions; identificació dels béns entregats o servicis prestats, tipus impositiu, contraprestació total. En el cas que alguna de les factures incloses en la justificació siga d’import igual o superior a 15.000,00 euros (IVA exclòs), el beneficiari haurà d’acreditar, amb caràcter previ a la contracció del compromís per a prestar el servici o subministrament, que ha sol·licitat com a mínim tres ofertes de proveïdors, excepte que per les seues característiques especials no hi haja en el mercat un nombre suficient d’entitats que els realitzen, presten o subministren, o llevat que el gasto s’haja realitzat amb anterioritat a la subvenció. L’elecció entre les ofertes presentades, que s’hauran d’aportar en la justificació, s’haurà de fer d’acord amb els criteris d’eficiència i economia, i haurà de justificar-se expressament en una memòria l’elecció quan no recaiga en la proposta econòmica més avantatjosa.

c) Documents acreditatius del pagament de les factures: original o còpia autenticada degudament, del justificant bancari acreditatiu de la identitat de qui efectua el pagament, del període a què fa referència el càrrec, identificació de la persona o l’entitat beneficiària d’este, número de la factura i concepte de gasto i deute en compte dels imports o, en defecte d’això, mitjançant l’aportació d’una declaració responsable de la persona representant legal de l’entitat acreditativa que les imatges de les factures i dels justificants del càrrec en compte són una còpia fidel dels justificants de gasto i de la documentació acreditativa del pagament. En tot cas, d’acord amb l’article 7 de la Llei 7/2012, de 29 d’octubre, de modificació de la normativa tributària i pressupostària i d’adequació de la normativa financera per a intensificar les actuacions en la prevenció i la lluita contra el frau, no podran pagar-se en efectiu les operacions amb un import igual o superior a 1.000 euros, o el seu contravalor en moneda estrangera; per la qual cosa, en estos casos, la justificació del pagament haurà d’efectuar-se mitjançant el dèbit bancari. A l’efecte del càlcul de la quantia anterior, se sumaran els imports de totes les operacions o pagaments en què s’haja pogut fraccionar l’entrega de béns o la prestació de servicis.

d) Exemplar de la publicitat relativa a l’activitat organitzada, en forma de díptics, tríptics, cartells, revistes, llibres, còpies audiovisuals o qualsevol altre format.

4. Sense perjuí de la documentació assenyalada en l’apartat anterior, l’òrgan concedent podrà requerir al beneficiari que presente els justificants que estime oportuns i que permeten obtindre una evidència raonable sobre l’aplicació adequada de la subvenció.

5. Per a presentar la documentació justificativa del gasto s’establix el següent termini de justificació: fins al 10 de desembre de 2024.

En cas que no es presente la justificació en el termini indicat en la convocatòria, l’entitat beneficiària perdrà el dret a la subvenció.

6. Tota la documentació justificativa haurà de ser remesa telemàticament en termini a través del procediment «Línies de subvenció nominatives per a la promoció de l’activitat cultural. Direcció General de Cultura», mitjançant l’enllaç següent: <https://www.gva.es/va/inicio/procedimientos?id_proc=97593>  o mitjançant els mitjans previstos en l’apartat 4 de l’article 16 de la Llei 39/2015, d’1 d’octubre, del procediment administratiu comú de les administracions públiques, que resulten vàlids per als subjectes obligats a relacionar-se electrònicament amb les administracions públiques, segons l’art. 14.2, lletres a, c i d.

*Dècim. Règim de pagament de la subvenció*

1. El pagament de la subvenció s’entregarà de la manera següent:

a. Una vegada concedida i prestada la conformitat a l’ajuda i a petició de l’entitat beneficiària i atesa la documentació presentada, s’anticiparà el pagament de fins al 30 % de l’import de la subvenció concedida d’acord amb el que es disposa en els apartats 2 i 3 de l’article 171 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i queden exemptes les entitats beneficiàries de l’obligació de prestar garanties per al pagament d’acomptes. En tot cas, els pagaments anticipats estaran subjectes a disponibilitat pressupostària.

b. La quantitat que resta del pagament, és a dir, la diferència entre l’import total justificat i la quantitat pagada en el pagament realitzat per acomptes, amb el límit màxim de l’import concedit en la resolució de concessió, s’entregarà una vegada presentada i aprovada tota la documentació justificativa del gasto.

2. En cap cas podran realitzar-se pagaments anticipats a les persones beneficiàries quan hagen sol·licitat la declaració de concurs voluntari, hagen sigut declarats insolvents en qualsevol procediment, es troben declarades en concurs, llevat que en este haja adquirit l’eficàcia un conveni, estiguen subjectes a intervenció judicial o hagen sigut inhabilitats segons la Llei concursal, sense que haja conclòs el període d’inhabilitació fixat en la sentència de qualificació del concurs, de conformitat amb el que es disposa en l’article 171.6 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i en el Reial decret legislatiu 1/2020, de 5 de maig, pel qual s’aprova el text refós de la Llei concursal.

3. No podrà realitzar-se el pagament de la subvenció mentres les persones o entitats beneficiàries no es troben al corrent en el compliment de les seues obligacions tributàries i davant de la Seguretat Social o siguen deutores per resolució que declare la procedència de reintegrament.

4. En el cas de justificar gastos per un import que no siga igual o superior a la subvenció concedida, es procedirà a la minoració o reintegrament de la subvenció proporcional als gastos efectivament justificats.

5. En el cas que el compte bancari de l’entitat no estiga donat d’alta en la Generalitat, o se n’hagen de modificar les dades, l’entitat haurà de donar d’alta les dades en el sistema PROPER, en compliment de l’Orde 2/2022, de la Conselleria d’Hisenda i Model Econòmic, per la qual es regulen les actuacions o els tràmits d’alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat, i la Resolució, de 16 de juny de 2022, del conseller d’Hisenda i Model Econòmic, per la qual s’aprova implementar el sistema informàtic PROPER i es regulen les actuacions administratives automatitzades de la Intervenció de la Generalitat Valenciana. L’enllaç al sistema PROPER és: <https://www.gva.es/va/inicio/procedimientos?id_proc=22873>

*Onzé. Compatibilitat de les ajudes*

Esta ajuda nominativa serà compatible amb altres subvencions, ajudes, ingressos o recursos procedents de qualssevol administracions o ens públics o privats nacionals, de la Unió Europea o d’organismes internacionals, i concedits per a la mateixa finalitat que preveu la present resolució. Esta compatibilitat està condicionada al fet que l’import de les ajudes, aïlladament o en concurrència amb unes altres, no supere el cost de l’activitat subvencionada, tot això de conformitat amb l’article 65.3.c del Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions, i l’article 168.1.A, apartat c, de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

*Dotzé. Minoració, anul·lació i reintegrament de les subvencions*

1. Es reduirà proporcionalment la subvenció en cas que la justificació dels gastos efectuats no arribe a la quantia concedida, així com quan s’haja subvencionat una part del cost total de l’activitat, però no es justifique l’import total del gasto que suposa el desenrotllament de l’activitat mencionada.

2. La presentació extemporània de la justificació donarà lloc a incoar un procediment per a deixar sense efecte l’acte de concessió de la subvenció. En tot cas, es garantirà el dret de l’audiència a l’entitat interessada.

3. En els casos previstos en l’article 37 de la Llei 38/2003, de 17 de novembre, general de subvencions, l’entitat beneficiària haurà de reintegrar la totalitat o una part de la quantitat percebuda més els interessos de demora corresponents. En estos casos s’incoarà l’expedient oportú que, amb l’audiència prèvia de l’entitat interessada, resoldrà la persona titular de l’òrgan gestor de la subvenció.

4. Falsejar o ocultar dades i documents, que afecten substancialment la concessió i l’entrega de fons públics, donarà lloc a l’exigència de responsabilitats, tant en l’orde administratiu com en el jurisdiccional competent.

5. La Conselleria d’Educació, Cultura, Universitats i Ocupació es reserva el dret a dur a terme totes les inspeccions tècniques i administratives que es consideren necessàries amb la finalitat de confirmar l’execució correcta de l’actuació subvencionada.

6. D’acord amb l’article 23.1 del Decret 118/2022, de 5 d’agost, del Consell, pel qual es regula la inclusió de clàusules de responsabilitat social en la contractació pública i en les convocatòries d’ajudes i subvencions, l’incompliment de la normativa ambiental i social, dels compromisos assumits per la persona beneficiària i dels compromisos establits, referits en els apartats primer i segon de l’article 21 d’este decret, constituirà causa de reintegrament de la subvenció, de conformitat amb l’article 37.1.f de la Llei 38/2003, de 17 de novembre, general de subvencions.

*Tretzé. Mètode general de control*

1. La Conselleria d’Educació, Cultura, Universitats i Ocupació, de conformitat amb el que establix l’article 169 de la Llei 1/2015, de 6 de febrer, de la Generalitat, d’hisenda pública, sector públic instrumental i subvencions, la Direcció General de Cultura efectuarà el control administratiu a través de la revisió de la documentació justificativa presentada a fi de confirmar l’execució correcta de l’actuació subvencionada.

2. La comprovació material de la realització de les activitats es durà a terme d’acord amb el pla de control següent, que s’aprova mitjançant esta resolució:

a. Es farà un control administratiu i de qualitat, a fi de valorar el grau de compliment dels objectius marcats; s’analitzarà la documentació aportada pel beneficiari, i se’n comprovarà l’execució, per a valorar si s’ajusta al que s’establix en la resolució, així com la qualitat i la idoneïtat.

b. El percentatge de l’ajuda que caldrà controlar serà del 100 % del total pagat d’esta subvenció.

c. Per a poder efectuar la comprovació material de les activitats, el beneficiari de la subvenció haurà de facilitar l’accés a les seues instal·lacions al personal de l’òrgan gestor habilitat a este efecte, en el cas que siga necessari.

3. A fi de no pertorbar el funcionament normal de les entitats, i ateses les disponibilitats tecnològiques del beneficiari, es podran substituir les inspeccions presencials per altres mitjans de prova en format electrònic que garantisquen la realització adequada de l’activitat subvencionada, com per exemple, vídeos, fotografies geoetiquetades o datades i altres mitjans de prova en format electrònic que garantisquen la realització adequada de l’activitat subvencionada.

4. El Pla de control verificarà el compliment de la normativa social i ambiental, dels compromisos de transparència, ètics, socials i ambientals que s’hagen establit i dels compromisos assumits per la persona beneficiària, d’acord amb l’article 22.1 del Decret 118/2022, de 5 d’agost, del Consell, pel qual es regula la inclusió de clàusules de responsabilitat social en la contractació pública i en les convocatòries d’ajudes i subvencions, modificat pel Decret llei 15/2022, d’11 de novembre, del Consell, i per l’article 90 del Decret llei 7/2024, de 9 de juliol, del Consell, de simplificació administrativa de la Generalitat.

5. Efectuades les actuacions oportunes per a comprovar l’adequació de la realització de l’activitat subvencionada, en cas d’incompliment total o parcial de l’activitat subvencionada, donarà lloc al procediment de reintegrament de la subvenció que corresponga, sense perjuí de la responsabilitat en què haja pogut incórrer l’entitat subvencionada.

*Catorzé. Protecció de dades personals*

1. La gestió de la subvenció concedida per mitjà d’esta resolució implica el tractament de dades de caràcter personal, especialment en la fase de justificació, per la qual cosa s’apliquen les mesures i les garanties que regula la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques quant al tractament de dades personals i a la lliure circulació d’estes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.

2. En compliment del que preveu l’article 13 de l’RGPD, la informació bàsica en matèria de protecció de dades és la següent:

– Té la condició de responsable del tractament la Conselleria d’Educació, Cultura, Universitats i Ocupació. Av. Campanar, 32. 46713 València. Adreça electrònica: slrnfutvekwnpfkaqpjzrpnw@zxz.tv

– La finalitat per al tractament de dades personals és gestionar la subvenció concedida en les diferents fases de tramitació.

– Les persones interessades en este tractament tenen dret a sol·licitar l’accés, la rectificació i la supressió de les seues dades de caràcter personal, així com a sol·licitar la limitació o l’oposició al tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en l’enllaç següent:

<http://sede.gva.es/va/proc19970>

– Per a més informació, es pot consultar el registre d’activitat de tractament denominat «Ajudes, beques i subvencions», accessible en la pàgina web:

<https://ceice.gva.es/va/registre-de-tractament-de-dades>

3. Quan la persona que actue en nom de l’entitat beneficiària aporte dades de caràcter personal de terceres persones en el procediment administratiu, tindrà l’obligació d’informar dels aspectes següents:

– La comunicació d’estes dades a l’Administració per al seu tractament en l’àmbit de les seues competències i d’acord amb les finalitats del procediment.

– La possibilitat que l’Administració faça consultes relacionades amb les seues dades per a comprovar-ne, entre altres aspectes, la veracitat. Si per a esta consulta hi ha una llei que requerix l’autorització de la persona les dades de la qual es consultaran, la persona sol·licitant, o qui la represente legalment, haurà de recaptar esta autorització, que estarà disponible a petició de l’Administració en qualsevol moment.

– La possibilitat i la manera d’exercir els drets d’accés, rectificació, supressió, limitació del tractament o oposició que l’assistixen en relació amb el tractament de les dades personals pròpies.

*Quinzé. Règim jurídic aplicable*

Estes subvencions es regiran, a més de pel que disposa esta resolució, per la Llei 38/2003, de 17 de novembre, general de subvencions, i el reglament de la llei mencionada, aprovat pel Reial decret 887/2006, de 21 de juliol, excepte en el que afecte els principis de publicitat i concurrència, així com pel que disposa la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i per les altres normes de dret administratiu i la resta de general i pertinent seguiment que siguen aplicables.

*Setzé. Efectes*

La present resolució serà objecte de publicació en el *Diari Oficial de la Generalitat Valenciana*, per contindre les bases reguladores de la subvenció que es concedix, de conformitat amb el que es preveu en l’article 9.3 de la Llei 38/2003, de 17 de novembre, general de subvencions, i produirà efectes a partir de l’endemà de publicar-se.

De conformitat amb el que s’establix en els articles 114, 123 i 124 de la Llei del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, esta resolució, que posa fi a la via administrativa, podrà ser objecte de recurs potestatiu de reposició o ser impugnada directament davant de la jurisdicció contenciosa administrativa, en els terminis i davant dels òrgans que s’indiquen a continuació:

a) El recurs potestatiu de reposició davant de la persona titular de la Conselleria d’Educació, Cultura, Universitats i Ocupació  en el termini d’un mes a comptar de l’endemà de la publicació d’esta resolució.

b) El recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar de l’endemà de publicar-se esta resolució, d’acord amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.

Tot això, sense perjuí que les persones interessades puguen exercir qualsevol altra via que estimen oportuna.

  

València, 13 de novembre de 2024

(p. d. Resolució 13.04.2022; DOGV 9328, 29.04.2022)

María del Pilar Tébar Martínez

Secretària autonòmica de Cultura